62024TO0148_INF
Διάταξη του Γενικού Δικαστηρίου (πέμπτο τμήμα) της 26ης Ιουνίου 2025 –CW κατά Ευρωπόλ και Eurojust (EncroChat)
(Υπόθεση T‑148/24)
«Εξωσυμβατική ευθύνη – Συνεργασία των αστυνομικών αρχών και άλλων υπηρεσιών επιβολής του νόμου των κρατών μελών – Προβαλλόμενη παράνομη επεξεργασία δεδομένων προσωπικού χαρακτήρα – Μη τήρηση των τυπικών προϋποθέσεων – Άρθρο 76, στοιχείο δʹ, του Κανονισμού Διαδικασίας – Απουσία ηθικής βλάβης προκληθείσας από την Ευρωπόλ – Αγωγή εν μέρει προδήλως απαράδεκτη και εν μέρει προδήλως νόμω αβάσιμη»
1.
Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Συνοπτική έκθεση των προβαλλόμενων ισχυρισμών – Δικόγραφο με το οποίο ζητείται αποκατάσταση ζημίας που προκλήθηκε από θεσμικό όργανο της Ένωσης – Απουσία στοιχείων ως προς την προσαπτόμενη συμπεριφορά – Απαράδεκτο
(Άρθρα 268 και 340 ΣΛΕΕ· Κανονισμός Διαδικασίας του Γενικού Δικαστηρίου, άρθρο 76, στοιχείο δʹ· κανονισμός 2018/1727 του Ευρωπαϊκού Κοινοβουλίου και του Συμβουλίου, άρθρο 46 § 1)
(βλ. σκέψεις 20, 21, 31)
2.
Εξωσυμβατική ευθύνη – Προϋποθέσεις – Παράνομο – Ζημία – Αιτιώδης συνάφεια – Πραγματική και βεβαία ζημία – Βάρος αποδείξεως – Αγωγή η οποία δεν περιέχει στοιχεία ικανά να αποδείξουν την ύπαρξη και την έκταση της ηθικής βλάβης – Υποχρέωση του Γενικού Δικαστηρίου να συμπληρώσει την επιχειρηματολογία αναζητώντας και προσδιορίζοντας τα στοιχεία αυτά στα παραρτήματα των δικογράφων του ενάγοντος ή διατάσσοντας την προσκόμιση εγγράφων – Δεν υφίσταται – Απόρριψη της αγωγής στο σύνολό της
(Άρθρο 340 ΣΛΕΕ· Κανονισμός Διαδικασίας του Γενικού Δικαστηρίου, άρθρο 85 §§ 1 και 2· κανονισμός 2016/794 του Ευρωπαϊκού Κοινοβουλίου και του Συμβουλίου, άρθρο 50 § 1)
(βλ. σκέψεις 41, 43, 44, 53, 57, 63, 67, 74, 76)
3.
Εξωσυμβατική ευθύνη – Προϋποθέσεις – Κανονισμός 2016/794 – Ευθύνη λόγω παράνομης επεξεργασίας δεδομένων προσωπικού χαρακτήρα – Φύση της εν λόγω ευθύνης – Αλληλέγγυα και εις ολόκληρον ευθύνη της Ευρωπόλ και του οικείου κράτους μέλους
(Κανονισμός 2016/794 του Ευρωπαϊκού Κοινοβουλίου και του Συμβουλίου, αιτιολογική σκέψη 57 και άρθρο 50 § 1)
(βλ. σκέψεις 72, 73)
Διατακτικό
Το Γενικό Δικαστήριο διατάσσει:
1)
Απορρίπτει την αγωγή ως προδήλως απαράδεκτη κατά το μέρος που στρέφεται κατά του Οργανισμού της Ευρωπαϊκής Ένωσης για τη Συνεργασία στον Τομέα της Ποινικής Δικαιοσύνης (Eurojust).
2)
Απορρίπτει την αγωγή ως προδήλως νόμω αβάσιμη κατά το μέρος που στρέφεται κατά του Οργανισμού της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ).
3)
Ο CW φέρει τα δικαστικά έξοδά του καθώς και τα έξοδα στα οποία υποβλήθηκαν οι Eurojust και Ευρωπόλ.
4)
Το Βασίλειο της Ισπανίας και το Βασίλειο των Κάτω Χωρών φέρουν τα δικαστικά έξοδά τους.